laion/Wikipedia-Exotic huggingface dataset:
צבי מויססקו

צביקה (צבי) מויססקו (13 בספטמבר 1939 – 4 בינואר 2013) היה כדורגלן ומאמן ישראלי, ששיחק במכבי נתניה ונבחרת ישראל בעמדת המגן. יקיר העיר נתניה לשנת 2010 (תש"ע). מויססקו נולד ב-1939 ברומניה. בשנת 1948 עלה יחד עם אחיו הגדול וללא הוריו לישראל, ונשלח למחנות המעצר בקפריסין עד ששב לישראל לאחר כשמונה חודשים. ב-1957 הצטרף לקבוצת הנוער של מכבי נתניה, ובאותה עונה עבר לקבוצה הבוגרת של המועדון. ב-1960 היה למוזמן הראשון ממכבי נתניה לנבחרת ישראל, אך בסוף שנה זו נפצע קשה ברגלו ונעדר מספר חודשים. בהמשך שיחק לפרקים במכבי נתניה אך לא הצליח לשחזר את יכולתו בעקבות אותה הפציעה, וב-1964 פרש ממשחק. למויססקו 8 הופעות במדי נבחרת ישראל. הופעתו הראשונה הייתה ב-3 באפריל 1960 במוקדמות אולימפיאדת רומא נגד נבחרת יוון, והוא היה שותף בשלושה משחקים במסגרת גביע אסיה 1960. לאחר פרישתו עבר לקריירת אימון של נערים ונוער במכבי נתניה ובית"ר טוברוק. בשנת 2010 הוענק למויססקו עיטור יקיר העיר נתניה לשנת תש"ע, ועל שמו רחוב בשכונת פולג בעיר. עמוד השחקן של צבי מויססקו באתר ההתאחדות לכדורגל בישראל צבי מויססקו, באתר Transfermarkt צבי מויססקו, באתר WorldFootball.net צבי מויססקו, באתר National Football Teams צבי מויססקו, באתר FootballDatabase.eu צבי מויססקו הלך לעולמו, באתר ההתאחדות לכדורגל בישראל מורשת נתניה - צביקה מויססקו, באתר עיריית נתניה נתוני השחקן בנבחרת באתר ההתאחדות לכדורגל בישראל סיפורו של רחוב צבי מויססקו, באתר עיריית נתניה
Shawn Mendes World Tour

Shawn Mendes World Tour (בעברית: סיבוב ההופעות העולמי של שון מנדס) היה סיבוב ההופעות הרשמי הראשון של הזמר הקנדי שון מנדס, על מנת לקדם את אלבום הבכורה שלו Handwritten. סיבוב ההופעות החל ב-5 במרץ 2016 באולם המוזיקה רדיו סיטי בניו יורק והסתיים ב-18 במרץ 2017 במנילה, בירת הפיליפינים. מנדס הודיע כי הוא יוצא לסיבוב הופעות משלו לאחר שהיה מופע החימום בסיבוב ההופעות The 1989 World Tour של טיילור סוויפט בין החודשים מאי לאוקטובר 2015. "Something Big" "Life of the Party" "The Weight" "Aftertaste" "A Little Too Much" "Bring It Back" "I Don't Even Know Your Name" "Kid in Love" "I Know What You Did Last Summer" (עם קמילה קביו במופע הפתיחה "Ruin" "Like This" "Act Like You Love Me" "Three Empty Words" "Never Be Alone" "Stitches" המופע ב-6 במרץ 2016 ביוסטון, טקסס באצטדיון NRG היה חלק מרודיאו יוסטון בשנת 2016. המופע ב-4 באוגוסט 2016 במערב אליס, ויסקונסין בפארק הירידים של ויסקונסין היה חלק מיריד מדינת ויסקונסי בשנת 2016. Shawn Mendes Announces Second Headlining World Tour, Rolling Stone, ‏2016-01-28 (באנגלית אמריקאית) shawnmendesofficial, www.shawnmendesofficial.com
טום בריטני

טום בריטני (באנגלית: Tom Brittney; נולד ב-26 באוקטובר 1990) הוא שחקן קולנוע וטלוויזיה בריטי, הידוע בעיקר בגילום סגן ג'רמי פוסטר בעונה הראשונה של "זרה" והכומר ויל דבנפורט בסדרת הטלוויזיה "גרנטצ'סטר" מתחילת עונתה הרביעית. טום בריטני נולד בגרבסנד, קנט ב־26 באוקטובר 1990. הוא עבר לדבון כשהיה בן 12, שם לימדה אמו דרמה. בריטני למד בבית הספר המלכותי לדרמה בלונדון. אמו היא הסופרת לין בריטני. יש לו אחות צעירה, רוז, שהיא רקדנית מקצועית. הופעת הטלוויזיה הראשונה של בריטני הייתה באופרת הסבון "רופאים" בשנת 2013. בשנת 2014 הוא הצטרף לצוות השחקנים החוזר של סדרת ההיסטוריה / פנטזיה "זרה", שם גילם את סגן ג'רמי פוסטר, אחד מאנשיו של בלאק ג'ק רנדל. הוא הופיע גם בפרק בסדרת הטלוויזיה מיילדת, ובסרט קצר בשם "הלא ידועים". בשנת 2015 לוהק בריטני לדרמת הפשע "החמישייה", שנכתבה על ידי הסופר האמריקאי הרלן קובן. הוא הופיע גם כדמות חוזרת בעונה השלישית של הסדרה "הסינדיקט", ושיחק את רוג'ר לוקווד בסדרת הטלוויזיה "UnReal". באותה שנה הוא שיחק את גרג בסדרה "אנושיים". הוא הופיע בסרט הדרמה "כוכבים חיים לנצח" בתפקיד טים. בשנת 2017 הוא הופיע בפרק בסדרה "X Company". ביוני 2018 הצטרף בריטני לצוות השחקנים של דרמת הפשע "גרנטצ'סטר" של ITV בתפקיד הכומר וויל דבנפורט. בריטני גר בלונדון. אחד התחביבים שלו הוא צילום. טום בריטני, ברשת החברתית אקס (טוויטר) טום בריטני, במסד הנתונים הקולנועיים IMDb (באנגלית) טום בריטני, במסד הנתונים הקולנועיים KinoPoisk (ברוסית) Griffiths, Darryl. "MM's Denisa Niculescu Interviews Tom Brittney (Outlander)". moviemaker.co.uk. נבדק ב-1 ביולי 2018. {{cite web}}: (עזרה) Eramo, Steve. "Catching Up With Actor Tom Brittney". www.themortonreport.com. נבדק ב-1 ביולי 2018. {{cite web}}: (עזרה) Crewe-Read, Gabriella. "No doubting this Tom – Glass meets British actor Tom Brittney". www.theglassmagazine.com. נבדק ב-1 ביולי 2018. {{cite web}}: (עזרה) "Facebook profile: Lynn Brittney". www.facebook.com. נבדק ב-1 ביולי 2018. {{cite web}}: (עזרה) "Waring & McKenna: Tom Brittney". www.waringandmckenna.com. נבדק ב-1 ביולי 2018. {{cite web}}: (עזרה) "Tom Brittney to replace James Norton as new Grantchester clergyman". The Irish News. 28 ביוני 2018. נבדק ב-1 ביולי 2018. {{cite news}}: (עזרה) Iannucci, Rebecca (11 בפברואר 2019). "Sarah Shahi, Scandal's Bellamy Young, thirtysomething Alums and More Join Netflix's Dolly Parton Anthology". TVLine. {{cite web}}: (עזרה) "Grantchester's Tom Brittney to play lead role in BBC Three drama Make Me Famous". Belfast Telegraph. 1 באפריל 2020. נבדק ב-10 באפריל 2020. {{cite news}}: (עזרה)
אליס הליצקה

אליס הליצקה (בפולנית: Alicja Halicka‏; 20 בדצמבר 1894 – 1 בינואר 1975) הייתה ציירת ומאיירת צרפתית ממוצא פולני ואשתו של הצייר הקוביסטי לואי מרקוזיס. עבודתה מיוחסת לאסכולת פריז. הליצקה נולדה ב־20 בדצמבר 1894 בשם אליס רוזנבלט, בתו של רופא יהודי מקרקוב. גדלה בשווייץ ובאוסטריה. היא למדה ציור אצל יוזף פאנקייביץ', ליאון ויצ'ולקובסקי וויצ'יץ' וייס בבית הספר הפרטי לאמנות לנשים בקרקוב, בניהולה של מריה נידזילסקה. לאחר שהות קצרה במינכן, היא עברה לפריז בשנת 1912, שם המשיכה את לימודיה באקדמיה רנסון ואצל פרננד קורמון. היא פגשה את לואי מרקוזיס, לו נישאה בשנת 1913. דרכו הגיעה לחוג הקוביסטים, אליו השתייכה עד 1921. בתערוכה ב Salon des Indépendants בשנת 1914 הזכיר גיום אפולינר את טבע הדומם הקוביסטי שלה. לואי מרקוזיס שירת בצבא במהלך מלחמת העולם הראשונה. היא ברחה לנורמנדי והתמסרה לציור. לאחר שובו הוא המליץ לה לא לצייר בגישה קוביסטית. הליצקה הרסה חלק מציוריה, שינתה את סגנונה והתנתקה מהקוביזם. בתיווכו של ראול דופי, עבדה בשנת 1919 אצל ביאנקיני, כיצרנית משי בליון. בשנת 1921 הלציקה נסעה לפולין וציירה את המוטיבים שלה, שהוקדשו לחיי היומיום ברובע היהודי בקרקוב, בנוסח הפוסט-אימפרסיוניזם הפולני. בשנת 1922 נולדה ילדתם היחידה של הזוג, מדלן (מלין). בשנת 1925 היא איירה מספר ספרים, ביניהם ספר מאת ישראל זנגוויל. בין השנים 1935–1937 ביקרה בניו יורק שלוש פעמים, שם השתתפה באירוע קידום מכירות של הלנה רובינשטיין בשנת 1935, וב־1937 עיצבה את התלבושות לבלט של איגור סטרווינסקי, במטרופוליטן אופרה. המשפחה עברה לקוסט ליד וישי בשנת 1939, שם נפטר לואי מרקוזיס בשנת 1941. במהלך מלחמת העולם השנייה הלציקה החליפה את מקום מגוריה לעיתים קרובות והתגוררה במרסיי, וינה ושאמוני. לאחר תום המלחמה חזרה לפריז בשנת 1945. אז הציגה בגלריה דה אליזה בנושא "פריז", כתבה את האוטוביוגרפיה שלה בשנת 1946 וכתבה מאמרים למגזינים שונים. השנים שלאחר מכן עמדו בסימן נסיעות לתערוכות של יצירותיה בתוך אירופה, להודו, לארצות הברית וברית המועצות. סגנון הציור שלה היה קרוב יותר לסוריאליזם. עבודתה של אליס הליצקה מאופיינת בבנייה קפדנית. היא כוללת נושאים רבים. ציורי השמן שלה מציגים נופים וגם טבע דומם. ציורי נופי הערים פריז, בנארס, ניו יורק וורשה. בנוסף ישנן עבודות עם בדים, פרסומת להלנה רובינשטיין, קולאז'ים, סטים לבלטים, צבעי מים, רישומים, תחריטים ואיורים ליצירות ספרותיות. אליס הליצקה נפטרה בפריז בשנת 1975 ונקברה בווישי. כתבי אליס הליצקה בפרויקט גוטנברג (באנגלית) Halicka, Alice (1934). Catalogue of an exhibition "Romaces Capitonnées" by Alice Halicka. Ernest Brown & Phillips. Alice Halicka. Baiser de la fee: Costume design for the ballet. 1937 | MoMA, The Museum of Modern Art (באנגלית) Alice Halicka, www.papillongallery.com
לואי מרקוזיס

לואי מרקוזיס (צרפתית: Louis Marcoussis‏; 1878 או 1883, – 22 באוקטובר 1941) היה צייר קוביסט וחרט ממוצא פולני שחי בפריז חלק גדול מחייו והפך אזרח צרפתי. נולד למשפחה יהודית בלודג', פולין, בשם לודוויק קז'ימייז ולדיסלב מרקוס. לאחר שהתחיל ללמוד משפטים בוורשה, הוא נסע לאקדמיה לאמנויות בקרקוב, שם כללו בין מוריו יאן סטניסלבסקי ויוזף מהופר. כשעבר לפריז בשנת 1903, בילה זמן קצר באקדמיה ז'וליאן אצל ז'ול לפבר. הפעם הראשונה שבה ציור שלו הוצג בתערוכה גדולה הייתה בסלון ד'אוטום בשנת 1905, ובמהלך רבע המאה הבאה עבודותיו הוצגו בתערוכות חשובות רבות אחרות, בפרט בסלון דה אינדפנדנטס ובסלון דה טולארי. הוא צייר איורים עבור כתבי עת סאטיריים, כפי שהיה לפני כן בפולין. בפריז לקח על עצמו עבודות רישום ואיור שונות. בבתי הקפה של מונמארטר ומונפרנאס הוא הכיר את גיום אפולינר, ז'ורז' בראק, אדגר דגה, פיקאסו ועוד הרבה אמנים וסופרים. היה זה אפולינר שהציע את שמו הצרפתי של מרקוס, מרקוזיס, על שם כפר לא רחוק מפריז. האימפרסיוניזם השפיע על ציוריו המוקדמים, אך החל משנת 1911 היה חלק מהתנועה הקוביסטית לצד ציירים אוונגרדיים אחרים כמו פיקאסו, בראק או חואן גרי. עבודותיו הוצגו בתערוכות בערים רבות באירופה ובארצות הברית. בשנת 1925 נערכה תערוכת יחיד ראשונה שלו בפריז. בנוסף לציור טבע דומם וכלי נגינה באופן קוביסטי, הוא גם הפיק פורטרטים, נופים של פריז ותמונות מחוף הים הברטוני. בשנת 1913 הוא התחתן עם אליס הליצקה, ציירת שהגיעה מקרקוב. בתם מלין נולדה בשנת 1922. מרקוזיס שירת ביחידה הפולנית של לגיון הזרים הצרפתי בין השנים 1914 ל־1919. הוא הפך לאזרח צרפתי, תוך שהוא שומר על קשר עם פולין, באופן אישי ומקצועי. הוא בדרך כלל לא דיבר על מוצאו היהודי, ומשפחתו התנצרה, אך מרקוזיס מתואר לעיתים קרובות כאמן יהודי. משנת 1930 ואילך, הוא התרכז בהדפסה ובאיור. בסוף שנות השלושים שיתף מרקוזיס פעולה עם הסוריאליסט הספרדי ז'ואן מירו ולימד אותו טכניקות תחריט, שהגיעו לשיאן בסדרה השחורה והאדומה של מירו, כעת באוסף המוזיאון לאמנות מודרנית. הוא לימד גם באקדמיה שלייפר. לאחר שהכוחות הנאצים הגיעו לפריז בשנת 1940, מרקוזיס ואליס עברו לקוסט ליד וישי. הוא נפטר שם ב־22 באוקטובר 1941. עוגן ימי טבע דומם קומפוזיציה קומפוזיציה טבע דומם שער מגזין דיוקן קוביסטי נגן סיטאר מדיה וקבצים בנושא לואי מרקוזיס בוויקישיתוף מקורות שונים מציינים שנים שונות כשנות לידה שלו: 1878 או 1883 Embracing the Whole Story: a Conversation with Deborah Wye : Art in Print, artinprint.org
יוסי מלר

יוסף (יוסי) מלר (7 בספטמבר 1927 – 1 בדצמבר 2010) היה כדורגלן ומאמן ישראלי ששיחק בעמדת הבלם, לוחם ההגנה והאצ"ל, ויקיר העיר נתניה לשנת תשס"ד. מלר היה מראשוני התושבים בעיר נתניה, יליד כפר תבור ובן ליצחק ואסתר מלר, מייסדי ראש פינה וכפר תבור, היה חבר בהגנה ובאצ"ל והיה מעורב בפרשת הסרג'נטים, ולימים חבר תנועת הליכוד אשר שובץ במקום ה-100 ברשימת הליכוד לכנסת ה-17. במהלך חייו פעל רבות להנצחת פעילות האצ"ל. ב-1942 הצטרף מלר למכבי נתניה ושם שיחק במשך 17 שנים, עד ינואר 1959 כאשר עזב את הקבוצה והצטרף לבית"ר נתניה. באפריל 1960 מונה כמאמן הקבוצה במקביל להיותו שחקן בקבוצה, וכיהן בתפקיד עד 1962. בשנת 2004 הוענק למלר עיטור יקיר העיר נתניה לשנת תשס"ד. מלר היה נשוי לאליה פרידמן, ולהם שתי בנות, עו"ד טליה אביבי ומזכירת הכנסת ירדנה מלר-הורוביץ. זיו גולדפישר, מותו של לוחם: פרידה מאיש האצ"ל יוסף מלר, באתר nrg‏, 15 בדצמבר 2010 יצחק בן-חורין, תליית הסרג'נטים. הסוף, מעריב, 28 באוגוסט 1987 יהושע שלמה, נא להכיר: יוסף מלר, מאמן בית"ר נתניה, חרות, 17 באפריל 1960 מורשת נתניה - יוסי מלר, באתר עיריית נתניה
זיגמונט ולישבסקי

זיגמונט ולישבסקי (בפולנית: Zygmunt Waliszewski‏; 1 בדצמבר 1897 – 5 באוקטובר 1936) היה צייר פולני, חבר בתנועת הקפיסטים (אנ'). ולישבסקי נולד בסנט פטרסבורג למשפחה פולנית של מהנדס. בשנת 1907 עברו הוריו לטביליסי שם בילה ולישבסקי את ילדותו. בטביליסי החל את לימודיו בבית ספר יוקרתי לאמנות. בשנת 1908 הציג תערוכה ראשונה והשתתף בחיי האוונגרד האמנותי. במהלך מלחמת העולם הראשונה הוא לחם עם הצבא הרוסי, וחזר לטביליסי בשנת 1917. הוא ביקר במוסקבה מספר פעמים והיה בהשראת תנועת הפוטוריסטים הרוסים. מאוחר יותר הוא הפך לחבר בקבוצה הפוטוריסטים בטביליסי. בראשית שנות העשרים של המאה העשרים הוא נסע לפולין והתיישב בקרקוב. בין השנים 1921–1924 הוא למד באקדמיה לאמנויות יפות בקרקוב באולפן של ויצ'ך וייס ויוזף פאנקייביץ'. בשנת 1924 נסע לפריז עם קבוצת האוונגרד והמשיך שם בלימודיו בציור בהדרכתו של פאנקייביץ'. הוא השתתף בסדנאות הציור של הקאפיסטים. במוזיאון הלובר, הוא צייר עותקים של יצירותיהם של הציירים הוותיקים כמו טיציאן, דייגו ולאסקס, יאן ורמיר, פרנסיסקו דה גויה ואז'ן דלקרואה. הוא היה מוקסם גם מאמנותם של פול סזאן, וינסנט ואן גוך ואנרי מאטיס. בשנת 1931 שב לפולין, התגורר בורשה, בז'שוביץ וקרקוב. בתקופה זו ולישבסקי עיצב תפאורה וכרזות, יצר איורי ספרים, צייר קריקטורות וסצינות גרוטסקיות. בקרקוב התיידד עם הפורמיסטים הפולנים. ולישבסקי צייר בעיקר דיוקנאות וקומפוזיציות של דמויות ונופים של הכפר. הוא נפטר בפתאומיות בשנת 1936. מדיה וקבצים בנושא זיגמונט ולישבסקי בוויקישיתוף Free Use Biography, www.angelfire.com Zygmunt Waliszewski | Życie i twórczość | Artysta, Culture.pl (בפולנית) Maciej Masłowski, Zygmunt Waliszewski, Warszawa 1962, wyd. Arkady;
סיימון מניונדה

סיימון מניונדה (באנגלית: Simon Manyonda; נולד ב-1986) הוא שחקן אנגלי. מניונדה נולד בלמבת' שבלונדון. הוא ממוצא דרום אפריקאי וזימבבואי. הוא למד משחק באקדמיה למוזיקה ולאמנויות הדרמה של לונדון (LAMDA). בטלוויזיה הופיע מניונדה כשחקן אורח בסדרות כגון "הולבי סיטי", "דוקטור הו", "דוד שלו". ב-2019 השתתף בסדרה "חומריו האפלים". ב-2017 שיחק מניונדה בסרט הקולנוע "המלחמה על הכוח", וב-2020 הופיע בסרט "המכשפות". בשנת 2012 זכה מניונדה בפרס איאן צ'ארלסון על הופעתו בתפקיד לוקיוס במחזה "יוליוס קיסר" עם הלהקה השייקספירית המלכותית. סיימון מניונדה, במסד הנתונים הקולנועיים IMDb (באנגלית) "The 2012 Ian Charleson Awards". There Ought To Be Clowns. 18 ביוני 2013. {{cite web}}: (עזרה) Times, The Sunday. "Stars in their eyes" (באנגלית). "Ian Charleson Awards – Nominations 2012 |". WestEndTheatre.com - London Theatre Tickets. Wood, Alex (16 במאי 2019). "Yasmin Paige and Simon Manyonda to star in Anna Ziegler's Actually at Trafalgar Studios". WhatsOnStage. London. נבדק ב-18 במאי 2019. {{cite news}}: (עזרה) Ali, Jade (17 במאי 2019). "Yasmin Paige and Simon Manyonda set to star in Anna Ziegler's Actually play for its European premiere at Trafalgar Studios". London Theatre Direct. London. נבדק ב-13 ביוני 2019. {{cite news}}: (עזרה) Wood, Alex (22 בנובמבר 2019). "Caryl Churchill's Far Away at Donmar Warehouse to star Jessica Hynes, Aisling Loftus and Simon Manyonda". WhatsOnStage. London. נבדק ב-30 בנובמבר 2019. {{cite news}}: (עזרה)
רפי ברנס

רפי ברנס (נולד ב-1944) הוא כדורגלן עבר ישראלי ששיחק בעמדת הקשר במכבי תל אביב בשנות ה-60 של המאה ה-20. ברנס ערך את הופעתו הראשונה במכבי תל אביב ב-25 במאי 1965 נגד מכבי פתח תקווה במסגרת הליגה הראשונה. במהלך תקופתו במכבי תל אביב כבש שני שערים, הראשון ב-29 ביוני 1965, שער הניצחון בתוספת הזמן בגמר גביע המדינה נגד בני יהודה, ובמשחק הליגה ב-29 באוקטובר 1966 נגד הכח רמת גן. במדי הקבוצה זכה בשתי אליפויות, שלושה גביעי מדינה, פעמיים באלוף האלופים ובאליפות אסיה לקבוצות. בשנת 1971 יצא אל עולם העסקים ופתח את רדיונית עסק להתקנת רדיו טייפ ומערכות מיגון ברכב. [דרוש מקור] ב-1970 נישא לשרי, חלילנית, ולהם שני בנים. מכבי תל אביב אליפות (2): 1966/1968, 1969/1970 גביע המדינה (3): 1964/1965, 1966/1967, 1969/1970 אלוף האלופים (2): 1964, 1967 אליפות אסיה לקבוצות (1): 1968/1969 ישעיהו פורת, ברנס העלה את נס מכבי תל אביב, מעריב, 30 ביוני 1965 אשר גולדברג, "הפנתר השחור", "המסתנן" והמטבע המאיים, באתר ההתאחדות לכדורגל בישראל, ‏25 במאי 2017
וגיף גוסיינוב

וגיף גוסיינוב (ברוסית: Вагиф Гусейнов באזרית: Vaqif Əliövsət oğlu Hüseynov;‏ 27 בנובמבר 1942 - 3 ביוני 2024) היה איש ק.ג.ב בדרגת מייג'ור גנרל. וגיף גוסיינוב נולד בקובה, רוסיה הסובייטית. בשנת 1970 הוא סיים לימודי עיתונות באוניברסיטה של באקו ועבד כמה שנים בעיתונות מקומית. בשנים 1973–1978 הוא היה בעבודה מנהלית במערכת הקומסומול ובשנת 1978 עבר למוסקבה. בשנת 1980 הוא חזר לבאקו ומונה לראש המפלגה בעיר (באותה תקופה זה היה תפקיד חשוב יותר מראש העיר). וגיף גוסיינוב המשיך להתקדם במערכת המנהלית של המפלגה הקומוניסטית של ברית המועצות. באוגוסט 1989 הוא מונה לראש הק.ג.ב המקומית במקום איוואן גורלובסקי בהיותו ראש הק.ג.ב. וגיף גוסיינוב היה מעורב באירועים אלימים שהתרחשו בינואר 1990 במהלכם כוחות הצבא הסובייטי נכנסו לעיר וכ-170 מתושבי העיר נהרגו בנוסף לכ-750 פצועים. לאחר התפרקות ברית המועצות והקמת אזרבייג'ן העצמאית, גוסיינוב הואשם בשיתוף פעולה עם כוחות הצבא הסובייטי במהלך האירועים של 1990. בשנת 1993 הוא שוחרר ומייד עזב לרוסיה בה קיבל אזרחות. בשנת 1996 הממשל האזרי האשים אותו בארגון רצח איש תקשרות וארגון פיצוץ בבניין הטלוויזיה. בקשת הסגרה לא כובדה על ידי השלטונות של רוסיה. החל משנת 1997 גוסיינוב היה העורך הראשי של סוכנות ידיעות ופועל במספר ארגונים ציבוריים. בתקופת ברית המועצות הוענקו לו עיטור הדגל האדום של העמל ועיטור ידידות העמים. ביוגרפיה של וגיף גוסיינוב (ברוסית) Россия не выдает Азербайджану генерала, www.kommersant.ru, ‏1996-11-23 (ברוסית)
יוזף חלמונסקי

יוזף מריאן חלמונסקי (בפולנית: Józef Chełmoński‏; 7 בנובמבר 1849 – 6 באפריל 1914) היה צייר פולני של בית הספר הריאליסטי עם שורשים בהקשר ההיסטורי והחברתי של התקופה הרומנטית המאוחרת בפולין המחולקת. הוא מפורסם בציורים מונומנטליים, המוצגים בגלריה הלאומית לאמנות בקרקוב ובוורשה. חלמונסקי נולד בכפר בוצ'קי ליד לוביץ' שבמרכז פולין הקונגרסאית בשליטת הצבא הרוסי. המורה הראשון שלו לציור היה אביו יוזף אדם (בעל משק קטן ומנהל הכפר בוצ'קי). אמו הייתה איזאבלה לבית סוסקובסקה. לאחר שסיים תיכון בוורשה, למד יוזף בכיתת רישום בוורשה (1867–1871) ולקח שיעורים פרטיים מוויצ'ך גרסון. משנת 1871 עד 1874 חי חלמונסקי במינכן. הוא עבד עם ציירים פולנים שהתאספו סביב יוזף ברנדט ומקסימיליאן ג'ירימסקי. בשנים 1872 ו- 1874 ביקר חלמונסקי בשטחים הפולניים (פולין, כמדינה עצמאית, לא הייתה קיימת בתקופה זו), בהרי הטטרה ובאוקראינה. ציוריו הראשונים נעשו בהשפעת גרסון. העבודות שבאו בעקבותיה היו נופים וכפרים. בשנת 1875 נסע חלמונסקי לפריז, שם הציג תערוכות חשובות רבות והתפרסם בעולם האמנות. עם הזמנות רבות, הרמה האמנותית של ציוריו פחתה. בין השנים 1878–1887 ביקר חלמונסקי בפולין, וינה וונציה. בשנת 1887 שב לפולין ובשנת 1889 התיישב בכפר קוקלובקה זרצ'נה. מגע עם מולדתו וטבעה הם אלמנטים המתגלים ביצירות האמנות שלו, מאותה תקופה הם האהובים ביותר. חלמונסקי ייצג את המגמה באמנות בשם "ציור פטריוטי פולני". הוא נפטר בקוקלובקה ליד גרודז'יסק מזובייצקי בשנת 1914. עגלת ארבעה סוסים סוסים יום גשום מעוף העגורים דיוקן כפריה קיץ אינדיאני שבת בחווה ערב בפולסי מדיה וקבצים בנושא יוזף חלמונסקי בוויקישיתוף יוזף חלמונסקי, באתר Discogs (באנגלית) Józef Chełmoński, Culture.pl (באנגלית) Józef Chełmoński o sobie samym » Niezła sztuka, Niezła sztuka, ‏2018-04-26 (ב־)
Rodeo (אלבום)

Rodeo הוא אלבום הבכורה של הראפר האמריקאי טראוויס סקוט. האלבום יצא לאור ב-4 בספטמבר 2015, על ידי חברות התקליטים גראנד האסטל רקורדס ואפיק רקורדס. האלבום מכיל הופעות אורח של קוואבו, פיוצ'ר, 2 צ'יינז, ג'וסי ג'יי, קייסי היל (אנ'), דה ויקנד, סוואה לי, צ'יף קיף, קניה וסט, ג'סטין ביבר, יאנג ת'אג, טורו ומוי (אנ') וסקולבוי קיו. את האלבום הפיק סקוט עצמו, לצד מפיקים שונים כגון אלן ריטר (אנ'), מייק דין, מטרו בומין, פרנק דוקס, סוני דיגיטל (אנ') ווונדה-גירל (אנ'). האלבום נתמך על ידי שני סינגלים: "3500" ו-"Antidote". השני הפך לשיר של סקוט שהגיע למקום הגבוה ביותר במצעד הבילבורד הוט 100 דאז, כשבשיאו הגיע למקום ה-16. האלבום קיבל בעיקר ביקורות חיוביות והגיע היישר אל המקום השלישי במצעד הבילבורד 200. במאי 2017, איגוד תעשיית ההקלטות האמריקאי העניק לאלבום את תואר הפלטינה. מידע על האלבום Rodeo באתר MusicBrainz מידע על האלבום Rodeo באתר AllMusic האלבום Rodeo באתר ספוטיפיי האלבום Rodeo באתר דיזר האלבום Rodeo באתר אפל מיוזיק האלבום Rodeo באתר טיידל האלבום Rodeo באתר יוטיוב Trevor Smith (5 ביוני 2015). "Travi$ Scott, Future & 2 Chainz Come Together For First "Rodeo" Single". hotnewhiphop. ארכיון מ-8 ביוני 2015. נבדק ב-5 ביוני 2015. {{cite web}}: (עזרה) Nate Bradley (7 ביוני 2015). "Travi$ Scott announces release date for "3500" – BLUNTIO". אורכב מ-המקור ב-8 ביוני 2015. נבדק ב-7 ביוני 2015. {{cite web}}: (עזרה) "Antidote – Single by Travis Scott". iTunes. אורכב מ-המקור ב-17 בנובמבר 2015. נבדק ב-9 בנובמבר 2015. {{cite web}}: (עזרה) "The Weeknd Spends Second Week at No. 1 on Billboard 200 Albums Chart". Billboard. ארכיון מ-15 בספטמבר 2015. נבדק ב-22 בינואר 2016. {{cite web}}: (עזרה) Gold & Platinum, RIAA (באנגלית אמריקאית) CERTIFICADOS, Pro-Música Brasil (ב־Brazilian Portuguese) Travis Scott – Rodeo, BPI, ‏27 באוקטובר 2023 (באנגלית)
Enamorada de Ti

Enamorada de Ti (בעברית: מאוהבת בך) הוא אלבום הרמיקסים השני של הזמרת סלינה, אשר הופץ ב-3 באפריל 2012 על ידי קפיטול לטין וקיו-פרודקשנס. הוא הופק על ידי מגוון מפיקים ביניהם סרחיו לופז, אנדרס קסטרו, סיזר למוס ועוד. מטרת האלבום הייתה לקחת את השירים הישנים של סלינה ולעבד אותם כך שיתאימו למוזיקה של היום. משפחתה של סלינה כבר חשבה על רעיון דומה בקיץ 2011 אך הם בסופו של דבר ננתו את הרעיון לקפיטול לטין. בסוף קיץ 2011 הומברטו גטיקה, אחד ממפיקי האלבום החל לחשוב על זמרים אשר ייקחו חלק באלבום ובכך לקחו באלבום זמרים כמו הזמרת סלינה גומז, הזמר דון עומר ועוד. הקלטות האלבום החלו זמן קצר אחרי שנבחרו כל האמנים שהיה צריך וההכרזה על שחרור האלבום הייתה בינואר אותה שנה וזכתה לתשומת לב רבה. הזמרת סלינה גומז תרמה גם לקידום האלבום כאשר הכריזה עליו גם היא בחשבון הטוויטר שלה. בנוסף הזמרים סאמו וכריסטיאן קסטרו ביצעו את השירים בהם השתתפו בטקס פרסי הבילבורד הלטיני. הגרסה המחודשת של "Amor Prohibido" הופצה כסינגל הראשון מהאלבום ב-7 בפברואר 2012 ונכנסה למקום השמיני במצעד השירים הלטיניים והגרסה המחודשת ל-"Como la Flor" הופצה כסינגל ב-19 במרץ אותה שנה. בנוסף, שירים רבים מתוכו הצליחו להיכנס למצעד השירים הדיגיטלי הלטיני של בילבורד ובכך זו הייתה הפעם הראשונה ששירם אלו נכנסו למצעד הזה. האלבום הגיע למקום הראשון במצעד האלבומים הלטיני של בילבורד ולמצעד אלבומי הפופ הלטיני שם שהה שבועיים. בארצות הברית האלבום זכה להצלחה פחותה כאשר נכנס למקום ה-135 בלבד במדינה ויצא מהמצעד אחריי שבוע. במקסיקו גם האלבום זכה להצלחה פחותה כאשר דורג במקום ה-57 במדינה. האלבום ספג ביקורות מעורבות ממבקרי מוזיקה אשר טענו כי הם העדיפו את השירים המקוריים. מידע על האלבום Enamorada de Ti באתר AllMusic סרחיו לופס, לסלי ארנס, אנדרס קסטרו, מוגי קאנאציו, סזאר לימונים, הומברטו גטיקה Gold & Platinum, RIAA (באנגלית אמריקאית)
Lo Mejor de...Selena

Lo Mejor de...Selena (בעברית: המיטב של...סלינה) הוא אלבום אוסף כפול של הזמרת סלינה, אשר יצא לאור ב-31 במרץ 2015 על ידי קפיטול לטין ויוניברסל מיוזיק לטין אינטרטיימנט (אנ'). האלבום יצא לאור לאור הצלחת אלבום הרמיקס שלה Enamorada de Ti ב-2012. האלבום כולל שני תקליטורים אשר הדיסק הראשון מכיל אוסף של שירים של הזמרת בספרדית ואילו הדיסק השני מכיל אוסף של שירים של הזמרת באנגלית. האלבום הגיע למקום השני במצעד האלבומים הלטיני של בילבורד ושנה לאחר שחרורו הוא גם הגיע למקום הראשון במצעד אלבומי הפופ הלטיני של בילבורד ונהיה לאלבום הראשון שלה לעשות זאת מזה 4 שנים. האלבום הגיע למקום ה-102 במצעד האלבומים האמריקאי ובכך הפך לאלבום שלה שהגיע למיקום הגבוה ביותר במצעד מאז 1999. בעקבות יציאת האלבום הזמרת זכתה בפרס האמנית הלטינית המצליחה ביותר במצעד האלבומים הלטיני לאותה שנה בטקס פרסי הבילבורד הלטיני. האלבום הגיע למעמד פלטינה לטינית כפולה בארצות הברית על מכירות של חצי מיליון עותקים. Selena - Lo Mejor De... Selena, Discogs (באנגלית) Selena - Enamorada De Ti, Discogs (באנגלית) "Billboard 200 > 18 April 2015". Billboard. נבדק ב-9 באפריל 2015. {{cite web}}: (עזרה) "Top Latin Albums > 18 April 2015". Billboard. נבדק ב-9 באפריל 2015. {{cite web}}: (עזרה) "Regional Mexican Albums > 18 April 2015". Billboard. נבדק ב-9 באפריל 2015. {{cite web}}: (עזרה) "Top Latin Albums Year-end > 2016". Billboard. נבדק ב-26 במאי 2017. {{cite web}}: (עזרה) "Latin Pop Albums Year-end > 2016". Billboard. נבדק ב-26 במאי 2017. {{cite web}}: (עזרה)
וולטר מלון

וולטר מלון (באנגלית: Walter Melon; בצרפתית: Achille Talon) היא סדרת טלוויזיה אמריקאית-צרפתית מונפשת, מסוגת קומדיה והרפתקאות, שמבוססת על הקומיקס הצרפתי-בלגי "Achille Talon". הסדרה בוימה והופקה על ידי ברונו ביאנצ'י, בשיתוף בין חברות ההפקה Saban Entertainment,‏ Saban International Paris, ‏ARD ו-Scottish Television Enterprises. הסדרה שודרה במקור בצרפת בערוצים France 2 ו-+Canal בהתאמה, ובארצות הברית בערוץ Freeform בין השנים 1998–1999. בישראל הסדרה שודרה בדיבוב עברי בשנת 2001 בערוץ Fox Kids. לסדרה הופקו 2 עונות ו-52 פרקים באורך 22 דקות, כאשר כל פרק מחולק לשני פרקים משניים באורך 11 דקות. הסדרה עוקבת אחר וולטר מלון ועוזרו ביטרבוג שמנהלים חברה להשכרת גיבורים, אליה פונים בכל פעם שיש צורך בגיבור חילופי מפני שהגיבור המקורי מסתבך או נעלם. כשהם מחליפים גיבורים אף אחד לא מבחין בכך, אף על פי השינוי במראה. בתור גיבורים הם נלחמים נגד סנירו, הנבל הראשי של הסדרה שמייצג בכל פרק נבל שונה על פי הגיבורים שוולטר מלון וביטרבוג מחליפים. בחלק מההחלפות מצטרפת גם אמיליה, דמות נשית אשר מחליפה גיבורות. בין הגיבורים שהדמויות החליפו נמצאים סופרמן, באטמן, ספיידרמן, הענק הירוק, אינדיאנה ג'ונס, ג'יימס טיבריוס קירק, ספוק, לוק סקייווקר, האן סולו, טרזן, מקס הזועם, שני פאוור ריינג'רס, המחסל, כיפה אדומה, אלאדין, פינוקיו, ג'ימיני הצרצר, מרטי מק'פליי והרקולס. בעונה השנייה, כדי להפוך את הסדרה לחינוכית, הדמויות החליפו גם אישים היסטוריים, ביניהם ג'ורג' וושינגטון, כריסטופר קולומבוס, מרקו פולו, תומאס אלווה אדיסון, לואיס וקלארק וז'ורז' מלייס. וולטר מלון – גבר לבן עם גוף שמן, אף גדול ועגול וקירח. מנהל חברה להשכרת גיבורים. ביטרבוג – גבר לבן עם גוף דק ואף עגול וגדול. יש לו שפם קטן, ראש עגול, שיער שחור ודליל ומשקפיים. עוזר של וולטר מלון. סנירו – הנבל העיקרי של הסדרה. מוצג כחיוור מאוד ובעל שיער ירוק. אמיליה – אישה לבנה יפהפייה עם עיניים כחולות בהירות ושיער חום-אדמדם. מחליפה גיבורות נשיות בחברה להשכרת גיבורים. הדיבוב המקורי בוים על ידי ג'יימי סימון, ואילו העברי בוים על ידי יפה גבאי והופק על ידי עוזי פוקס. "וולטר מלון", במסד הנתונים הקולנועיים IMDb (באנגלית) "וולטר מלון", במסד הנתונים הקולנועיים KinoPoisk (ברוסית) וולטר מלון, במיזם "אישים" לתיעוד היצירה הישראלית